14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Β.5419 της 13/29 Ιαν. 1959 Περί καθορισμού βιβλίου διπλοτύπων αδειών συνοδείας εμπορευμάτων προς αποταμίευσιν. Έχοντες υπ’ όψιν τας διατάξεις του άρθρ. 133 παρ. 2 του Νόμ. 1165/1918 «περί Τελωνειακού Κώδικος» ως και την από 29 Δεκ. 1958 σύμφωνον γνώμην της Διαρκούς Επιτροπής Δασμολογίου και Εμπορικών Συμβάσεων Τμήμα Τελωνειακών Νόμων, αποφασίζομεν: 1.Προς τον σκοπόν της ευχερούς παρακολουθήσεως και ελέγχου των προς αποταμίευσιν τελωνιζομένων εμπορευμάτων υπό του Αρμοδίου Τμήματος Αποταμιεύσεως των οικείων Τελωνειακών Αρχών, καθιερούμεν από πρώτης Μαρτίου 1959 «Βιβλίον διπλοτύπων αδειών συνοδείας εμπορευμάτων προς αποταμίευσιν». 2.Η παρούσα δημοσιευθήτω δια της Εφημερίδος της Κυβερνήσεως. 